กฎก.ก.ว่าด้วยหลักเกณฑ์การจัดประเภทตำแหน่งและระดับตำแหน่งพ.ศ.๒๕๖๐ อาศัยอำนาจตามความในมาตรา ๑๔ (๓) และมาตรา ๔๔ แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานครพ.ศ. ๒๕๕๔ ประกอบกับมาตรา ๔๕ และมาตรา ๔๖แห่งพระราชบัญญัติระเบียบข้าราชการพลเรือน พ.ศ. ๒๕๕๑ ก.ก. จึงออกกฎ ก.ก. ไว้ดังต่อไปนี้ข้อ ๑[๑] กฎก.ก. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ตำแหน่งประเภทบริหาร ได้แก่ตำแหน่งที่มีอำนาจและหน้าที่ในการบริหารงานในฐานะปลัดกรุงเทพมหานครรองปลัดกรุงเทพมหานคร ผู้ช่วยปลัดกรุงเทพมหานครตำแหน่งที่มีฐานะเป็นผู้ปฏิบัติงานตรวจและแนะนำการปฏิบัติราชการของหน่วยงานหัวหน้าหน่วยงานหรือรองหัวหน้าหน่วยงานหรือผู้ช่วยหัวหน้าหน่วยงานระดับสำนักหรือเทียบเท่าหรือตำแหน่งอื่นที่ ก.ก. กำหนดให้เป็นตำแหน่งประเภทบริหารตามหลักเกณฑ์ในกฎ ก.ก.นี้ข้อ ๓ ตำแหน่งประเภทบริหาร มี ๒ ระดับดังต่อไปนี้(๑) ตำแหน่งประเภทบริหารระดับต้น ได้แก่ ตำแหน่งดังต่อไปนี้(ก) ผู้ช่วยปลัดกรุงเทพมหานคร(ข) รองผู้อำนวยการสำนัก(ค) ผู้ช่วยหัวหน้าสำนักงานคณะกรรมการข้าราชการกรุงเทพมหานคร(ง) ตำแหน่งอื่นที่ ก.ก. กำหนดเป็นตำแหน่งประเภทบริหารระดับต้น(๒) ตำแหน่งประเภทบริหารระดับสูง ได้แก่ ตำแหน่งดังต่อไปนี้(ก) ปลัดกรุงเทพมหานคร(ข) รองปลัดกรุงเทพมหานคร(ค) ผู้อำนวยการสำนัก(ง) หัวหน้าสำนักงานคณะกรรมการข้าราชการกรุงเทพมหานคร(จ) ผู้ตรวจราชการกรุงเทพมหานคร(ฉ) ตำแหน่งอื่นที่ ก.ก. กำหนดเป็นตำแหน่งประเภทบริหารระดับสูงข้อ ๔ ตำแหน่งประเภทอำนวยการ ได้แก่ตำแหน่งที่มีอำนาจและหน้าที่ในการบริหารงานในฐานะหัวหน้าหน่วยงานหรือรองหัวหน้าหน่วยงาน หรือผู้ช่วยหัวหน้าหน่วยงานหรือหัวหน้าส่วนราชการที่ต่ำกว่าระดับสำนัก ซึ่งมีการแบ่งส่วนราชการตามกฎหมายว่าด้วยระเบียบบริหารราชการกรุงเทพมหานครตำแหน่งที่มีฐานะเป็นผู้ปฏิบัติงานตรวจและแนะนำการปฏิบัติราชการระดับหน่วยงานหรือตำแหน่งอื่นที่มีลักษณะเป็นตำแหน่งประเภทอำนวยการซึ่งมีหน้าที่ความรับผิดชอบและคุณภาพของงานสูงมากหรือสูงมากเป็นพิเศษที่ ก.ก.กำหนดให้เป็นตำแหน่งประเภทอำนวยการตามหลักเกณฑ์ในกฎ ก.ก. นี้ข้อ ๕ ตำแหน่งประเภทอำนวยการมี ๒ ระดับ ดังต่อไปนี้(๑) ตำแหน่งประเภทอำนวยการระดับต้น ได้แก่ตำแหน่งที่มีลักษณะหน้าที่ ความรับผิดชอบและคุณภาพของงานสูงมากดังต่อไปนี้(ก) ผู้ช่วยเลขานุการสภากรุงเทพมหานคร(ข) ผู้ช่วยผู้อำนวยการเขต(ค) หัวหน้าส่วนราชการระดับกองหรือเทียบเท่าในสำนักปลัดกรุงเทพมหานครสำนักงานคณะกรรมการข้าราชการกรุงเทพมหานครและสำนักหรือหน่วยงานที่เรียกชื่ออย่างอื่นซึ่งมีฐานะเป็นสำนัก ที่ ก.ก.กำหนดเป็นตำแหน่งประเภทอำนวยการระดับต้น(ง) ตำแหน่งอื่นที่ ก.ก. กำหนดเป็นตำแหน่งประเภทอำนวยการระดับต้น(๒) ตำแหน่งประเภทอำนวยการระดับสูง ได้แก่ตำแหน่งที่มีลักษณะหน้าที่ความรับผิดชอบและคุณภาพของงานสูงมากเป็นพิเศษดังต่อไปนี้(ก) เลขานุการสภากรุงเทพมหานคร(ข) หัวหน้าสำนักงานเลขานุการผู้ว่าราชการกรุงเทพมหานคร(ค) ผู้อำนวยการเขต(ง) หัวหน้าส่วนราชการระดับกองหรือเทียบเท่าในสำนักปลัดกรุงเทพมหานครสำนักงานคณะกรรมการข้าราชการกรุงเทพมหานครและสำนักหรือหน่วยงานที่เรียกชื่ออย่างอื่นซึ่งมีฐานะเป็นสำนัก ที่ ก.ก.กำหนดเป็นตำแหน่งประเภทอำนวยการระดับสูง(จ) ผู้ตรวจราชการ(ฉ) ตำแหน่งอื่นที่ ก.ก. กำหนดเป็นตำแหน่งประเภทอำนวยการระดับสูงข้อ ๖ ตำแหน่งประเภทวิชาการได้แก่ ตำแหน่งในฐานะผู้ปฏิบัติงานที่ใช้ความรู้ในทางวิชาการซึ่ง ก.ก.กำหนดว่าต้องใช้ผู้สำเร็จการศึกษาระดับปริญญาเพื่อปฏิบัติงานในหน้าที่ของตำแหน่งนั้นโดยมีการจำแนกตามลักษณะหน้าที่ความรับผิดชอบและคุณภาพของงานเป็นหลักหรือตำแหน่งอื่นที่ ก.ก. กำหนดให้เป็นตำแหน่งประเภทวิชาการตามกฎ ก.ก. นี้ข้อ ๗ ตำแหน่งประเภทวิชาการมี ๕ ระดับ ดังต่อไปนี้(๑) ตำแหน่งประเภทวิชาการระดับปฏิบัติการ ได้แก่ ตำแหน่งสำหรับผู้ปฏิบัติงานระดับต้นโดยใช้ความรู้ความสามารถทางวิชาการในการทำงานปฏิบัติงานภายใต้การกำกับ แนะนำ ตรวจสอบ(๒) ตำแหน่งประเภทวิชาการระดับชำนาญการ ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถประสบการณ์ และความชำนาญงานสูงมากในงานวิชาการปฏิบัติงานที่ต้องตัดสินใจหรือแก้ปัญหาที่ยากมาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงานสูงมาก ในงานวิชาการปฏิบัติงานที่ต้องตัดสินใจหรือแก้ปัญหาที่ยากมาก(๓)ตำแหน่งประเภทวิชาการระดับชำนาญการพิเศษ ได้แก่ ตำแหน่งดังต่อไปนี้(ก)ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญงานสูงมากในงานวิชาการปฏิบัติงานที่ต้องตัดสินใจหรือแก้ปัญหาที่ยากมาก(ข)ตำแหน่งสำหรับหัวหน้างาน ซึ่งต้องกำกับ แนะนำ ตรวจสอบการปฏิบัติงานของผู้ร่วมปฏิบัติงานโดยใช้ความรู้ ความสามารถ ประสบการณ์ และความชำนาญงานสูงมาก ในงานวิชาการปฏิบัติงานที่ต้องตัดสินใจหรือแก้ปัญหาที่ยากมาก(๔) ตำแหน่งประเภทวิชาการระดับเชี่ยวชาญ ได้แก่ ตำแหน่งที่ต้องดำเนินการศึกษาวิจัยสั่งสมความรู้หรือผลการศึกษาวิจัยในลักษณะต่าง ๆเพื่อให้มีการค้นคว้าอ้างอิงต่อไปได้ และสอนฝึกอบรมหรือเผยแพร่ความรู้ในระดับสำนัก ดังต่อไปนี้(ก) ตำแหน่งสำหรับผู้ปฏิบัติงานที่มีความเชี่ยวชาญในงานโดยใช้ความรู้ ความสามารถ ประสบการณ์ และความเชี่ยวชาญในทางวิชาการปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากและมีผลกระทบในวงกว้าง(ข) ตำแหน่งสำหรับผู้ปฏิบัติงานให้คำปรึกษาของกรุงเทพมหานครหรือหน่วยงานระดับสำนักซึ่งใช้ความรู้ความสามารถ ประสบการณ์ และความเชี่ยวชาญในทางวิชาการ ปฏิบัติงานที่ต้องตัดสินใจ หรือแก้ปัญหาในทางวิชาการที่ยากและซับซ้อนมากและมีผลกระทบในวงกว้าง(๕) ตำแหน่งประเภทวิชาการระดับทรงคุณวุฒิ ได้แก่ตำแหน่งที่ต้องดำเนินการศึกษา วิจัยสั่งสมความรู้หรือผลการศึกษาวิจัยในลักษณะต่างๆ เพื่อให้มีการค้นคว้าอ้างอิงต่อไปได้ และสอนฝึกอบรมหรือเผยแพร่ความรู้ในระดับกรุงเทพมหานคร และระดับชาติ ดังต่อไปนี้(ก) ตำแหน่งสำหรับผู้ปฏิบัติงานที่ทรงคุณวุฒิ ซึ่งมีความรู้ความสามารถ ประสบการณ์และผลงานเป็นที่ประจักษ์ในความสามารถเป็นที่ยอมรับในระดับชาติ ปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากเป็นพิเศษและมีผลกระทบในวงกว้างระดับนโยบายกรุงเทพมหานครหรือระดับชาติ(ข)ตำแหน่งสำหรับผู้ปฏิบัติงานให้คำปรึกษาของหน่วยงานระดับกรุงเทพมหานคร ซึ่งมีความรู้ความสามารถ ประสบการณ์ และผลงานเป็นที่ประจักษ์ในความสามารถ เป็นที่ยอมรับในระดับชาติปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากเป็นพิเศษ และมีผลกระทบในวงกว้างระดับนโยบายกรุงเทพมหานครหรือระดับชาติข้อ ๘ ตำแหน่งประเภททั่วไปได้แก่ ตำแหน่งซึ่งมิใช่ตำแหน่งประเภทบริหาร ประเภทอำนวยการ และประเภทวิชาการแต่เป็นตำแหน่งในฐานะผู้ปฏิบัติงานซึ่งเน้นการใช้ทักษะ ฝีมือในการปฏิบัติงานโดยมีการจำแนกตามลักษณะหน้าที่ความรับผิดชอบและคุณภาพของงานเป็นหลักและในกรณีที่เห็นสมควร ก.ก. จะกำหนดว่าตำแหน่งใดต้องใช้ผู้สำเร็จการศึกษาระดับปริญญาเพื่อปฏิบัติงานในหน้าที่ของตำแหน่งนั้นด้วยก็ได้หรือตำแหน่งอื่นที่ ก.ก. กำหนดให้เป็นตำแหน่งประเภททั่วไปตามกฎ ก.ก. นี้ข้อ ๙ ตำแหน่งประเภททั่วไปมี ๔ ระดับ ดังต่อไปนี้(๑) ตำแหน่งประเภททั่วไประดับปฏิบัติงาน ได้แก่ ตำแหน่งสำหรับผู้ปฏิบัติงานระดับต้นซึ่งปฏิบัติงานตามแนวทางแบบอย่าง ขั้นตอน และวิธีการที่ชัดเจน ภายใต้การกำกับ แนะนำตรวจสอบ(๒) ตำแหน่งประเภททั่วไประดับชำนาญงาน ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถ ประสบการณ์ และความชำนาญงานปฏิบัติงานที่ต้องตัดสินใจหรือแก้ปัญหาที่ค่อนข้างยาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงาน ปฏิบัติงานที่ต้องตัดสินใจหรือแก้ปัญหาที่ค่อนข้างยาก(๓) ตำแหน่งประเภททั่วไประดับอาวุโส ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถ ประสบการณ์และความชำนาญงานค่อนข้างสูง ในงานเทคนิคเฉพาะด้านหรืองานที่ใช้ทักษะ และความชำนาญเฉพาะตัวปฏิบัติงานที่ต้องตัดสินใจหรือแก้ปัญหาในงานที่ค่อนข้างยากมาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงานโดยใช้ความรู้ ความสามารถ ประสบการณ์ และความชำนาญงานค่อนข้างสูง มีงานในความรับผิดชอบที่หลากหลายปฏิบัติงานที่ต้องตัดสินใจหรือแก้ปัญหาในงานที่ค่อนข้างยากมาก(๔) ตำแหน่งประเภททั่วไประดับทักษะพิเศษ ได้แก่ตำแหน่งสำหรับผู้ปฏิบัติงานที่มีทักษะพิเศษเฉพาะตัวโดยมีความรู้ ความสามารถ ประสบการณ์ และผลงานเป็นที่ประจักษ์ ในความสามารถในงานที่ใช้ทักษะและความชำนาญเฉพาะตัวสูงมากปฏิบัติงานที่ต้องคิดริเริ่มสร้างสรรค์ด้วยตนเองและเป็นที่ยอมรับในระดับชาติข้อ ๑๐ ในกรณีที่มีความจำเป็นหรือมีเหตุผลอันสมควรให้ ก.ก. มีอำนาจกำหนดให้ตำแหน่งอื่นใดนอกจากที่กำหนดไว้แล้วในกฎก.ก. นี้ เป็นตำแหน่งประเภทใด ระดับใด ตามกฎ ก.ก. นี้ ก็ได้ข้อ ๑๑ การปฏิบัติงานใดที่เป็นการปฏิบัติงานที่มีลักษณะหน้าที่ความรับผิดชอบและคุณภาพของงานสูงหรือต้องใช้ความรู้ ความสามารถ ประสบการณ์และความชำนาญงานยุ่งยากซับซ้อนหรือต้องตัดสินใจหรือแก้ปัญหา หรือมีผลกระทบของงานในระดับใดให้เป็นไปตามหลักเกณฑ์และเงื่อนไขที่ ก.ก. กำหนดตามมาตรา ๑๘ (๕) แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานครพ.ศ. ๒๕๕๔ข้อ ๑๒ กรณีที่ไม่สามารถดำเนินการตามกฎ ก.ก.นี้ได้ ให้เสนอ ก.ก. พิจารณาให้ไว้ ณ วันที่ ๖ พฤศจิกายน พ.ศ. ๒๕๖๐พลตำรวจเอก อัศวิน ขวัญเมืองผู้ว่าราชการกรุงเทพมหานครประธาน ก.ก.หมายเหตุ :- เหตุผลในการประกาศใช้กฎ ก.ก. ฉบับนี้ คือโดยที่พระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔มาตรา ๔๔บัญญัติให้การบริหารทรัพยากรบุคคลของกรุงเทพมหานครให้เป็นไปตามที่บัญญัติไว้ในพระราชบัญญัตินี้หรือตามที่กำหนดไว้ในพระราชกฤษฎีกาเว้นแต่กรณีที่มิได้บัญญัติไว้ในพระราชบัญญัตินี้หรือมิได้กำหนดไว้ในพระราชกฤษฎีกาให้นำกฎหมายว่าด้วยระเบียบข้าราชการพลเรือนมาใช้บังคับกับการบริหารทรัพยากรบุคคลของข้าราชการกรุงเทพมหานครสามัญโดยอนุโลมในการนี้ ให้อำนาจของ ก.พ. เป็นอำนาจหน้าที่ของ ก.ก.ซึ่งพระราชบัญญัติระเบียบข้าราชการพลเรือน พ.ศ. ๒๕๕๑ มาตรา ๔๕บัญญัติให้ตำแหน่งข้าราชการพลเรือนสามัญมี ๔ ประเภท ได้แก่ ตำแหน่งประเภทบริหาร ตำแหน่งประเภทอำนวยการตำแหน่งประเภทวิชาการ และตำแหน่งประเภททั่วไป และมาตรา ๔๖ บัญญัติระดับตำแหน่งข้าราชการพลเรือนสามัญในแต่ละประเภทดังกล่าวไว้โดยบัญญัติให้การจัดประเภทตำแหน่งและระดับตำแหน่งเป็นไปตามหลักเกณฑ์ที่กำหนดในกฎก.พ. ประกอบกับมติ ก.ก. ครั้งที่ ๕/๒๕๕๔ เมื่อวันพฤหัสบดีที่ ๒๑ กรกฎาคม ๒๕๕๔อนุมัติการจัดประเภทตำแหน่งและระดับตำแหน่งของข้าราชการกรุงเทพมหานครสามัญ โดยให้ออกกฎก.ก. ในภายหลัง จึงจำเป็นต้องออกกฎก.ก. นี้พัชรภรณ์/อัญชลี/จัดทำ๑๘ธันวาคม ๒๕๖๑นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๒๕ ก/หน้า ๕/๑๕ ธันวาคม ๒๕๖๐